# Mal for leserbrev: SVs boligpolitikk

**Nylig kom tall som viser at det knapt er mulig for vanlige folk å kjøpe bolig i XXX (kommune). Derfor vil SV jobbe for en mer sosial boligpolitikk.**

I møte med denne boligkrisen vi altså har her i XXX, så er høyresidens tro på at markedet skal løse problemet, så lenge vi bygger flere og mindre boliger, i beste fall naiv.

I vår kommune/by viser den såkalte [Sykepleierindeksen,](https://eiendomnorge.no/aktuelt/blogg/sykepleierindeksen-2022) at en enslig sykepleier kun kan kjøpe XX prosent av boligene. Det må vi gjøre noe med både nasjonalt og lokalt.

Sykepleiere er folk med en vanlig inntekt. Det finnes mange med langt lavere inntekt, som ikke har noen muligheter til å komme inn på boligmarkedet. At førstegangskjøpere som tjener godt og fint kan betjene et lån, ikke får lån i banken på grunn av egenkapitalkravet, illustrerer også problemet.

Det skal ikke bare være høytlønte, aksjespekulanter og folk med rike foreldre som får bo sentralt i framtida, mens sykepleierne, frisørene og butikkmedarbeiderne pendler inn til sentrum for å jobbe.

Da må vi ta grep. For det er mange andre løsninger enn å bygge flere billigere hybler, slik Høyre flere plasser tar til orde for, som må til for å løse problemet.

Derfor har SV foreslått en rekke forslag i Stortinget, blant annet en nasjonal boligplan, og en ordning hvor du leier en bolig som du sener kan kjøpe. En nasjonal boligplan tar hensyn til boligbehovet over hele landet, og gjør det enklere å bygge boliger også her i XX.

I tillegg vil SV styrke Husbanken, slik at flere av de som ikke får lån i de private bankene, men som har betalingsevne, likevel kan kjøpe et hjem.

Hvis vi får mulighet, vil SV få på plass flere boliger som vanlige folk har råd til, som det går an å bo i, også her i XX. Det er en helt grunnleggende måte å sørge for at forskjellene reduseres, og at de med minst fra før, får mer hjelp.

Derfor er en mer rettferdig boligpolitikk viktig for XX SV. For hvis kommunen tar ansvar for dette og ikke private utbyggere, kan flere av boligene som bygges bli rimeligere, og flere kan kjøpe dem.

Slik kan flere mennesker få en bolig det går an å leve i, til en pris det går an å leve med.